**รายงานการประชุมสภา**

**องค์การบริหารส่วนตำบลกวางโจน**

1. **เรื่องรายงานการติดตามและประเมินผลแผนพัฒนาท้องถิ่น ประจำปี พ.ศ. ๒๕๖๕**
2. **เรื่องเปลี่ยนแปลงคำชี้แจง (กองช่าง)**

**๓. เรื่องพิจารณาให้ความเห็นชอบในการก่อสร้างฝายบ้านหนองกุงคำ พร้อมระบบส่งน้ำ**

 **อันเนื่องมาจากโครงการพระราชดำริ ประจำปีงบประมาณ พ.ศ. ๒๕๖๖**

**๔. เรื่องกำหนดสมัยประชุมสภา ประจำปี พ.ศ. ๒๕๖๖**

**วันพุธ ที่ ๗ เดือนธันวาคม พ.ศ.๒๕๖๕**

**ณ ห้องประชุมสภาองค์การบริหารส่วนตำบลกวางโจน**

**อำเภอภูเขียว จังหวัดชัยภูมิ**

******

ที่ ชย ๗๑๔๐๑ /ว ๑๘ ที่ทำการองค์การบริหารส่วนตำบลกวางโจน

 ตำบลกวางโจน อำเภอภูเขียว

 จังหวัดชัยภูมิ ๓๖๑๑๐

 ๑ ธันวาคม ๒๕๖๕

เรื่อง เชิญประชุมสภาองค์การบริหารส่วนตำบล สมัยสามัญที่ ๔/๒๕๖๕

เรียน สมาชิกสภาองค์การบริหารส่วนตำบลกวางโจน /คณะผู้บริหาร /หัวหน้าส่วนราชการ

สิ่งที่ส่งมาด้วย ๑.ระเบียบวาระการประชุม จำนวน ๑ แผ่น

๒.ประกาศกำหนดการประชุมสภาสามัญ ฯ จำนวน ๑ แผ่น

๓.บันทึกการประชุมครั้งที่แล้ว จำนวน ๑ ชุด

๔.รายงานแผนผลการติดตามประเมินผลแผนพัฒนาท้องถิ่นปี ๒๕๖๕ จำนวน ๑ ชุด

๕.หนังสือเปลี่ยนแปลงคำชี้แจง (กองช่าง) จำนวน ๑ ชุด

๖.หนังสือโครงการก่อสร้างฝายบ้านหนองกุงคำ จำนวน ๑ ชุด

 ด้วยสภาองค์การบริหารส่วนตำบลกวางโจน ได้กำหนดการประชุมสมัยสามัญ สมัยที่ ๔/๒๕๖๕ ประจำปี ๒๕๖๕ ระหว่างวันที่ ๑ – ๑๕ ธันวาคม ๒๕๖๕ เพื่อดำเนินการตามภารกิจหน้าที่ ที่ต้องขอมติที่ประชุมสภาองค์การบริหารส่วนตำบล และให้การปฏิบัติเป็นไปตามกฎหมายและให้สมาชิกสภาองค์การบริหารส่วนตำบล สามารถปฏิบัติหน้าที่ และภารกิจเป็นไปด้วยความเรียบร้อย นั้น

 ในการนี้ สภาองค์การบริหารส่วนตำบลกวางโจน จึงขอเรียนเชิญท่านเข้าร่วมประชุมสภาองค์การบริหารส่วนตำบล สมัยสามัญ สมัยที่ ๔/๒๕๖๕ ครั้งที่ ๑ เรื่องติดตามประเมินผลแผนพัฒนาท้องถิ่น (พ.ศ.๒๕๖๑-๒๕๖๕) ประจำปี ๒๕๖๕ และเรื่องอื่น ๆ ในวันพุธ ที่ ๗ เดือนธันวาคม พ.ศ. ๒๕๖๕ เวลา ๐๙.๐๐ น. ณ ห้องประชุมสภา ฯ องค์การบริหารส่วนตำบลกวางโจน

 จึงเรียนมาเพื่อโปรดทราบและเข้าร่วมประชุมต่อไป

 ขอแสดงความนับถือ

 (นายประยงค์ ประชามอญ)

 ประธานสภาองค์การบริหารส่วนตำบลกวางโจน

-กิจการสภา

โทร. ๐๔ ๔๐๕๖ ๐๓๑-๒

 **“กำเนิดแม่น้ำชี สดุดีพญาแลผู้กล้า ปรางค์กู่เป็นสง่าล้ำค่าพระธาตุชัยภูมิ สมบูรณ์ป่าเขาสรรพาสัตว์**

**เด่นชัดลายผ้าไหม ดอกกระเจียวงามลือไกล อารยธรรมไทยทวารวดี”**

**ระเบียบวาระการประชุมสภาองค์การบริหารส่วนตำบลกวางโจน**

**สมัยสามัญที่ ๔/๒๕๖๕**

**ณ ห้องประชุมองค์การบริหารส่วนตำบลกวางโจน**

**วันพุธ ที่ ๗ เดือนธันวาคม พ.ศ. ๒๕๖๕**

\*\*\*\*\*\*\*\*\*\*\*\*\*\*\*\*\*\*\*\*

ระเบียบวาระที่ ๑ เรื่อง ประธานแจ้งให้ที่ประชุมทราบ

๑.................................................................................................

๒................................................................................................

๓................................................................................................

ระเบียบวาระที่ ๒ เรื่อง รับรองรายงานการประชุมครั้งที่แล้ว

 ........................................................................................................

ระเบียบวาระที่ ๓ เรื่อง เรื่องแจ้งเพื่อทราบ

 .......................................................................................................

ระเบียบวาระที่ ๔ เรื่อง กระทู้

 .......................................................................................................

ระเบียบวาระที่ ๕ เรื่อง เสนอเพื่อพิจารณา/เพื่อทราบ

๕.๑ เรื่องเสนอเพื่อทราบ

 ๕.๑.๑ เรื่องรายงานผลการติดตามประเมินผลแผนพัฒนาท้องถิ่น

 (พ.ศ. ๒๕๖๑-๒๕๖๕) ประจำปี ๒๕๖๕

๕.๒ เรื่องเสนอเพื่อพิจารณา

 ๕.๒.๑ เรื่องเปลี่ยนแปลงคำชี้แจง (กองช่าง)

๕.๒.๒ เรื่องพิจารณาให้ความเห็นชอบในการก่อสร้างฝายบ้านหนองกุงคำ

พร้อมระบบส่งน้ำ ตามโครงการอันเนื่องมาจากพระราชดำริประจำปีงบประมาณ พ.ศ.๒๕๖๖ ครั้งที่ ๔

 ๕.๒.๓ เรื่องกำหนดสมัยประชุมสภา ประจำปี ๒๕๖๖

ระเบียบวาระที่ ๖ เรื่อง อื่นๆ (ถ้ามี)

 ๑. ...................................................................................................

๒. ....................................................................................................

ฯลฯ

**รายงานการประชุมสภาองค์การบริหารส่วนตำบลกวางโจน**

**สมัยสามัญ ที่ ๔/๒๕๖๕ ครั้ง ๑**

**วันพุธ ที่ ๗ เดือนธันวาคม พ.ศ. ๒๕๖๕**

**ณ ห้องประชุมสภาองค์การบริหารส่วนตำบลกวางโจน**

**……………………………………………………………..**

เรื่องเสนอเพื่อทราบ

๑. เรื่องรายงานผลการติดตามประเมินผลแผนพัฒนาท้องถิ่น (พ.ศ. ๒๕๖๑-๒๕๖๕)

 ประจำปี ๒๕๖๕

เรื่องเสนอเพื่อพิจารณา

๑. เรื่องเปลี่ยนแปลงคำชี้แจง (กองช่าง)

๒. เรื่องพิจารณาให้ความเห็นชอบในการก่อสร้างฝายบ้านหนองกุงคำ พร้อมระบบส่งน้ำ

 ตามโครงการอันเนื่องมาจากพระราชดำริประจำปีงบประมาณ พ.ศ.๒๕๖๖ ครั้งที่ ๔

๓. เรื่องกำหนดสมัยประชุมสภา ประจำปี ๒๕๖๖

ผู้มาประชุม

|  |  |  |  |
| --- | --- | --- | --- |
| ลำดับที่ | ชื่อ – สกุล | ตำแหน่ง | ลายมือชื่อ |
| ๑ | นายประยงค์ ประชามอญ | ประธานสภา ฯ | *ประยงค์ ประชามอญ* |
| ๒ | นายบุญยัง โพธิ์พรหม | รองประธานสภา ฯ | *บุญยัง โพธิ์พรหม* |
| ๓ | นางสุนัดดา สุริยันต์ | ส.อบต. หมู่ที่ ๑ | *สุนัดดา สุริยันต์* |
| ๔ | นายสมชาย อ่อนอุทัย | ส.อบต. หมู่ที่ ๒ | *สมชาย อ่อนอุทัย* |
| ๕ | นายนิยม มิ่งภูเขียว | ส.อบต. หมู่ที่ ๓ | *นิยม มิ่งภูเขียว* |
| ๖ | นายพิทักษ์ โคตรภูเขียว | ส.อบต. หมู่ที่ ๔ | *พิทักษ์ โคตรภูเขียว* |
| ๗ | นายสมบูรณ์ เกิดมงคล | ส.อบต. หมู่ที่ ๕ | *สมบูรณ์ เกิดมงคล* |
| ๘ | นายสมพิศ ผมเวียง | ส.อบต. หมู่ที่ ๖ | *สมพิศ ผมเวียง* |
| ๙ | นายอัตถะยา เสือเขียว | ส.อบต. หมู่ที่ ๗ | *อัตถะยา เสือเขียว* |
| ๑๐ | นายโสภิญ กันหาเขียว | ส.อบต. หมู่ที่ ๙ | *โสภิญ กันหาเขียว* |
| ๑๑ | นายเสน่ห์ พรหมประเสริฐ | ส.อบต. หมู่ที่ ๑๐ | *เสน่ห์ พรหมประเสริฐ* |
| ๑๒ | นางสำราญ บุญจิตร | ส.อบต. หมู่ที่ ๑๑ | *สำราญ บุญจิตร* |
| ๑๓ | นางลัดดาพร พันธ์สง่า | ส.อบต. หมู่ที่ ๑๒ | *ลัดดาพร พันธ์สง่า* |
| ๑๔ | นายสำเรียง เชื้ออ่อน | ส.อบต. หมู่ที่ ๑๔ | *สำเรียง เชื้ออ่อน* |
| ๑๕ | นางเมตร นิลบรรพต | ส.อบต. หมู่ที่ ๑๕ | *เมตร นิลบรรพต* |
| ๑๖ | นายพินิจ อุปมัย | ส.อบต. หมู่ที่ ๑๖ | *พินิจ อุปมัย* |
| ๑๗ | นายพลวัตร ธีรโชติพันธุ์ | ส.อบต. หมู่ที่ ๑๗ | *พลวัตร ธีรโชติพันธุ์* |
| ๑๘ | นายสมฤทธิ์ รัตนประทุม | ส.อบต.หมู่ที่ ๑๘ | สมฤทธิ์ รัตนประทุม |
| ๑๙ | นายชลอ บุญเพ็ง | เลขานุการสภา ฯ | *ชลอ บุญเพ็ง* |

ผู้ไม่มาประชุม

|  |  |  |  |
| --- | --- | --- | --- |
| ลำดับที่ | ชื่อ – สกุล | ตำแหน่ง | ลายมือชื่อ |
|  | - |  |  |
|  |  |  |  |

ผู้เข้าร่วมประชุม

|  |  |  |  |
| --- | --- | --- | --- |
| ลำดับที่ | ชื่อ – สกุล | ตำแหน่ง | ลายมือชื่อ |
| ๑ | นางพูมใจ ประทุมคำ | นายก อบต.กวางโจน | พูมใจ ประทุมคำ |
| ๒ | นายสมบัติ หมู่เมือง | รองนายก อบต. | สมบัติ หมู่เมือง |
| ๓ | นายศุภชัย วันทาเขียว | รองนายก อบต. | ศุภชัย วันทาเขียว |
| ๔ | นายจักรพันธ์ เหล่ามะลึก | เลขานุการ นายก อบต. | จักรพันธ์ เหล่ามะลึก |
| 5 | นางสาวกรรณิการ์ ดิเรกโภค | รองปลัด อบต. | กรรณิการ์ ดิเรกโภค |
| 6 | นายไพทูรย์ นาคสุวรรณ | นักวิเคราะห์นโยบายและแผน | ไพทูรย์ นาคสุวรรณ |
| 7 | นายบรรจง แพรชัยภูมิ | ผู้อำนวยการกองช่าง | บรรจง แพรชัยภูมิ |
| ๘ | นางสาวลำไพ ทีดินดำ | หัวหน้าสำนักปลัด | ลำไพ ทีดินดำ |
| ๙ | นายคมสันต์ วรรณศรี | นักวิชาการเกษตร | คมสันต์ วรรณศรี |
| ๑๐ | นางภัทรภรณ์ อุตชี | นักวิชาการเงินและบัญชี | ภัทรภรณ์ อุตชี |
| ๑๑ | นายนิกร มาละ | ผู้อำนวยการกองสวัสดิการ ฯ | นิกร มาละ |
| ๑๒ | นางสาวสุดารัตน์ โสภี | นิติกร | สุดารัตน์ โสภี |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

เริ่มประชุม เวลา 09.00 น.

- เมื่อสมาชิกสภาองค์การบริหารส่วนตำบลกวางโจน มาพร้อมกันแล้วและครบ

องค์ประชุมประชุมพร้อมทั้งได้เวลากำหนดการ นายชลอ บุญเพ็ง เลขานุการสภาฯ ให้สัญญาณเรียกสมาชิกสภาฯ เข้าห้องประชุมพร้อมทั้งกล่าวเชิญ นายประยงค์ ประชามอญ ประธานสภาองค์การบริหารส่วนตำบลกวางโจน จุดธูปเทียนบูชาพระรัตนตรัย และได้ทำหน้าที่ประธานในที่ประชุมตามระเบียบวาระต่อไป

**ระเบียบวาระที่ ๑ เรื่อง ประธานแจ้งให้ที่ประชุมทราบ**

นายประยงค์ ประชามอญ

ประธานสภา อบต.กวางโจน -กล่าวเปิดประชุมสภาองค์การบริหารส่วนตำบลกวางโจน สมัยสามัญ

สมัยที่ ๔/256๕ ครั้งที่ 1 วันพุธ ที่ ๗ เดือนธันวาคม 256๕ มีเรื่องที่จะแจ้งให้ที่ประชุมทราบตาม

ระเบียบวาระการประชุม ดังนี้

ระเบียบวาระที่ 1 เรื่องประธานแจ้งให้ที่ประชุมทราบ

ระเบียบวาระที่ 2 เรื่องรับรองรายงานการประชุมครั้งที่แล้ว

ระเบียบวาระที่ 3 เรื่องกระทู้

ระเบียบวาระที่ 4 เรื่องแจ้งเพื่อทราบ

ระเบียบวาระที่ 5 เรื่อง เสนอเพื่อพิจารณา

๕.๑ เรื่องเสนอเพื่อทราบ

 ๕.๑.๑ เรื่องรายงานผลการติดตามประเมินผลแผนพัฒนาท้องถิ่น

 (พ.ศ. ๒๕๖๑-๒๕๖๕) ประจำปี ๒๕๖๕

๕.๒ เรื่องเสนอเพื่อพิจารณา

 ๕.๒.๑ เรื่องเปลี่ยนแปลงคำชี้แจง (กองช่าง)

๕.๒.๒ เรื่องพิจารณาให้ความเห็นชอบในการก่อสร้างฝายบ้านหนองกุงคำ

พร้อมระบบส่งน้ำ ตามโครงการอันเนื่องมาจากพระราชดำริประจำปีงบประมาณ พ.ศ.๒๕๖๖ ครั้งที่ ๔

 ๕.๒.๓ เรื่องกำหนดสมัยประชุมสภา ประจำปี ๒๕๖๖

ระเบียบวาระที่ ๖ เรื่องอื่น ๆ (ถ้ามี)

**ระเบียบวาระที่ ๒ เรื่องรับรองรายงานการประชุมครั้งที่แล้ว**

นายประยงค์ ประชามอญ

ประธานสภา อบต.กวางโจน - ตามสำเนารายงานการประชุมสมัยสามัญ สมัยที่ ๔/๒๕๖๕ ครั้งที่ ๑ เมื่อ

วันพุธ ที่ ๗ เดือนธันวาคม 256๕ ที่ได้ส่งให้สมาชิกทุกท่าน ขอให้ตรวจสอบข้อความในรายงานการประชุมว่าถูกต้องหรือไม่เพื่อจะได้แก้ไขรายงานการประชุมให้ถูกต้องต่อไป

นายโสภิญ กันหาเขียว

ส.อบต.หมู่ที่ ๙ - ขอให้ที่ประชุมช่วยกันตรวจสอบและแก้ไข ข้อความที่ตกหล่นหรือข้อความที่ไม่

ถูกต้องไปทีละหน้าไปพร้อมๆ กัน

นายประยงค์ ประชามอญ

ประธานสภาฯ

- ในที่ประชุมเห็นเห็นชอบในการแก้ไขข้อความให้ถูกต้องแล้ว จึงขอมติที่ประชุม

ในการประชุม เมื่อวันพุธ ที่ ๗ เดือนธันวาคม 256๕ ท่านใดเห็นชอบรับรองรายงานการประชุมครั้งที่ผ่านมาโปรดยกมือครับ

ที่ประชุม - รับรองรายงานการประชุมครั้งที่แล้วเป็นเอกฉันท์

**ระเบียบวาระที่ 3 เรื่องกระทู้ถาม**

นายประยงค์ ประชามอญ - มีท่านใดมีเรื่องกระทู้ถามหรือไม่

ประธานสภาฯ

ที่ประชุม - ไม่มี

**ระเบียบวาระที่ ๔ เรื่องเพื่อทราบ**

นายประยงค์ ประชามอญ

ประธานสภา อบต.กวางโจน -ในระเบียบวาระที่ ๔ เรื่องเพื่อทราบ ทางผู้บริหารและท่านสมาชิกมี

เรื่องที่จะแจ้งให้ทราบหรือไม่

นางพูมใจ ประทุมคำ

นายก อบต.กวางโจน -มีเรื่องแจ้งให้ทราบดังนี้

 ๑.เรื่องนโยบายของรัฐบาล การทำถังขยะเปียก สืบเนื่องมาการประชุมประจำเดือนที่อำเภอภูเขียว ซึ่ง นายสนอง มะลัยขวัญ นายอำเภอภูเขียว มอบนโยบายเรื่องการทำถังขยะเปียก ขอประชาสัมพันธ์ให้ผู้นำและประชาชนได้จัดทำครบทุกครัวเรือน

 ๒.โครงการพระราชดำริของสมเด็จพระเทพ ฯ ดำริให้ทุกครัวเรือนปลูกผังสวนครัว

 ๓.เรื่องการป้องกันและปราบปรามยาเสพติด ซึ่งเป็นนโยบายของรัฐบาล ซึ่งประมีการสำรวจตรวจสอบ ป้องกัน และปราบปราม ให้หมดจากชุมชน

 ๔. เรื่องวิ่งเพื่อสุขภาพ ในวันที่ ๑๕ ธันวาคม ๒๕๖๕ แจ้งผู้สนใจสมัครได้ที่อำเภอภูเขียว ตามวัน เวลา ราชการ

 ๕.เรื่องการแข่งขันกีฬา กวางโจนเกมส์ ขององค์การบริหารส่วนตำบลกวางโจน ในระหว่างวันที่ ๑๙-๒๐ ธันวาคม ๒๕๖๕ ณ โรงเรียนกวางโจนศึกษา

 ๖.เรื่องการแข่งขันกีฬาท้องถิ่นสัมพันธ์ ในระหว่างวันที่ ๑๓-๑๗ กุมภาพันธ์ ๒๕๖๖ ณ องค์การบริหารส่วนตำบลหนองคอนไทย

 ๗. เรื่องการปรับเกรดถนนเข้าสู้พื้นที่การเกษตรของตำบลกวางโจน ซึ่งอยู่ระหว่างดำเนินการ คาดว่าจะเข้าดำเนินการของผู้รับจ้างประมาณปลายเดือนธันวาคม นี้

ที่ประชุม - รับทราบ -

**ระเบียบวาระที่ 5 เรื่องเสนอเพื่อทราบ / เรื่องเสนอเพื่อพิจารณา**

นายประยงค์ ประชามอญ

ประธานสภา อบต.กวางโจน -ระเบียบวาระที่ 5 เรื่องเสนอพิจารณา/เสนอเพื่อทราบ

5.1 เรื่องเสนอเพื่อทราบ

นายประยงค์ ประชามอญ

ประธานสภา อบต.กวางโจน -ในเรื่องเพื่อทราบต่อไป ในข้อ 5.1.๑ เรื่องรายงานการติดตามและประเมินผล

แผนพัฒนาท้องถิ่นตำบลกวางโจน (พ.ศ.2561-256๕) ประจำปี ๒๕๖๕ ให้ทางผู้บริหารท้องถิ่นเสนอผลการติดตามและประเมินผลต่อสภาท้องถิ่น ต่อไป

 นายชลอ บุญเพ็ง

 ปลัด อบต.กวางโจน -ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ และแก้ไขเพิ่มเติม (ฉบับที่ ๒) พ.ศ.๒๕๕๙ ข้อ ๒๘ ให้ผู้บริหารท้องถิ่นแต่งตั้งคณะกรรมการติดตามและประเมินผลแผนพัฒนาท้องถิ่น เพื่อดำเนินการติดตามและประเมินผลแผนพัฒนาท้องถิ่น และรายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละสองครั้งภายในเดือนเมษายนและภายในเดือนตุลาคมของทุกปี

 -ดังนั้น เพื่อให้การปฏิบัติเป็นไปตามเจตนารมณ์ของระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ แก้ไขเพิ่มเติม (ฉบับที่ ๒) พ.ศ.๒๕๕๙ ข้อ ๒๙ (๓) และระเบียบกระทรวงมหาดไทย ว่าด้วยข้อบังคับการประชุมสภาท้องถิ่น (ฉบับที่ ๓ ) พ.ศ. ๒๕๖๕ ตามประกาศราชกิจจานุเบกษา วันที่ ๒๘ พฤศจิกายน ๒๕๖๕ องค์การบริหารส่วนตำบลกวางโจน จึงขอรายงานผลการติดตามและประเมินผลแผนพัฒนาท้องถิ่นองค์การบริหารส่วนตำบลกวางโจน (พ.ศ.๒๕๖๑-๒๕๖๕) ประจำปีงบประมาณ พ.ศ. ๒๕๖๕ มาเพื่อให้ผู้บริหารได้ดำเนินการตามระเบียบฯ ต่อไป

นางพูมใจ ประทุมคำ

นายก อบต.กวางโจน - รายงานการติดตาม และประเมินผลแผนพัฒนาท้องถิ่น (พ.ศ.2561-256๕)

ประจำปี พ.ศ.๒๕๖๕ ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 3) พ.ศ. 2561ข้อ ๑2 ให้ยกเลิกความใน (๓) ของข้อ 29 ของระเบียบกระทรวงมหาดไทยว่าด้วย การจัดทำแผนพัฒนาขององค์กรปกครองส่วนท้องถิ่น พ.ศ. 2548 ซึ่งแก้ไขเพิ่มเติมโดยระเบียบกระทรวงมหาดไทยว่าด้วยการจัดทำ แผนพัฒนาขององค์กรปกครองส่วนท้องถิ่น (ฉบับที่ 2) พ.ศ. 2559 และให้ใช้ความต่อไปนี้แทน “(๓) รายงานผลและเสนอความเห็นซึ่งได้จากการติดตามและประเมินผลแผนพัฒนาท้องถิ่นต่อ ผู้บริหารท้องถิ่นเพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้ง ประกาศผลการติดตามและประเมินผลแผนพัฒนาท้องถิ่นให้ประชาชนในท้องถิ่นทราบในที่เปิดเผยภายใน สิบห้าวันนับแต่วันรายงานผลและเสนอความเห็นดังกล่าว และต้องปิดประกาศไว้เป็นระยะเวลา ไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของทุกปี ”

ข้อ ๑3 ให้ยกเลิกความใน (5) ของข้อ 30 ของระเบียกระทรวงมหาดไทยว่าด้วย

การจัดทำแผนพัฒนาขององค์กรปกครองส่วนท้องถิ่น พ.ศ. 2548 ซึ่งแก้ไขเพิ่มเติมโดยระเบียบ กระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 2) พ.ศ. 2559 และให้ใช้ความต่อไปนี้แทน “(5) ผู้บริหารท้องถิ่นเสนอผลการติดตามและประเมินผลต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาท้องถิ่น ให้ประชาชน ในท้องถิ่นทราบในที่เปิดเผยภายในสิบห้าวันนับแต่วันที่ผู้บริหารท้องถิ่นเสนอผลการติดตาม และประเมินผลดังกล่าว และต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อย ปีละหนึ่งครั้งภายในเดือนธันวาคมของทุกปี ”

วิสัยทัศน์ พันธกิจ และจุดมุ่งหมายเพื่อการพัฒนา

1.วิสัยทัศน์ในการพัฒนาท้องถิ่น

“อบต.กวางโจน เมืองแห่งการศึกษา ความสงบ ประชาชนมี คุณภาพชีวิตที่ดี มี

งานทำยึดถือศิลปวัฒนธรรมท้องถิ่น ตลอดจน ภูมิปัญญาท้องถิ่น”

2.พันธกิจ

1.พัฒนาศักยภาพของคน ครอบครัว และชุมชนให้เข้มแข็ง สามารถ

พึ่งตนเองได้

2.พัฒนาเมืองน่าอยู่ บริการสาธารณะให้ได้มาตรฐาน และเพียงพอต่อ

ความต้องการของประชาชน

3.พัฒนาระบบการศึกษา และการบริหารสาธารณสุข ตลอดจนการอนุรักษ์และ

พัฒนาศิลปวัฒนธรรมอันดีงามและภูมิปัญญาท้องถิ่น

4.การจัดการทรัพยากรธรรมชาติและสิ่งแวดล้อมเพื่อการพัฒนาอย่างยั่งยืน

5.การบริหารจัดการที่ดี เพื่อให้เกิดความโปร่งใสในการบริหารและการปกครอง

โดยให้ประชาชนมีส่วนร่วมในการวางแผนพัฒนา และสามารถตรวจสอบได้

6.การรักษาความสงบเรียบร้อย และความมั่นคงปลอดภัยในชีวิตและทรัพย์สิน

ของประชาชนและการป้องกันภัยฝ่ายพลเรือน

3.จุดมุ่งหมายเพื่อการพัฒนา

1.เพื่อพัฒนาปรับปรุงระบบสาธารณูปโภคและสาธารณูปการพื้นฐาน

2.จัดสรรทรัพยากรธรรมชาติที่มีอยู่ให้เพียงพอต้องการและสิ่งแวดล้อมไม่เป็นพิษ

3. เพื่อส่งเสริมและสร้างจิตสำนึกในการบำรุงรักษาและอนุรักษ์สิ่งแวดล้อม

4. เพื่อส่งเสริมให้เกษตรกรทำเกษตรอินทรีย์

5. เพื่อดำเนินการให้ประชาชนมีรายได้เพิ่มขึ้น

6. เพื่อให้เกิดการบริหารหารจัดการตอบสนองความต้องการของประชาชนอย่าง

มีประสิทธิภาพและเสริมสร้างกระบวนการมีส่วนร่วมของประชาชน

7. ประชาชนมีสุขภาพและคุณภาพชีวิตที่ดี

- สำหรับรายละเอียดของการติดตามและประเมินผล

แผนพัฒนาท้องถิ่นตำบลกวางโจน (พ.ศ. 2561 – 256๕) ประจำปีงบประมาณ พ.ศ. 256๕ จะมอบหมายให้ท่านรองนายกสมบัติ หมู่เมือง เป็นผู้รายงานต่อไป

นายสมบัติ หมู่เมือง

รองนายก อบต.กวางโจน -การติดตามและประเมินผลแผนพัฒนาท้องถิ่นตำบลกวางโจน ขององค์การ

บริหารส่วนตำบลกวางโจน เป็นการติดตามผลการปฏิบัติงานในช่วงปีงบประมาณที่ผ่านมา (๑

ตุลาคม ๒๕6๔ – ๓๐ กันยายน ๒๕6๕) ปีงบประมาณ พ.ศ.๒๕6๕ โดยดำเนินการติดตามและ

ประเมินผลแผนพัฒนาตามยุทธศาสตร์การพัฒนาซึ่งแบ่งออกเป็น ๖ ด้าน ตามเอกสารที่อยู่ในมือ

ท่านสมาชิก สภา อบต.ทุกท่าน โดยจะสรุปเฉพาะรายละเอียดที่สำคัญดังนี้

ส่วนที่ 1 บทนำ

ส่วนที่ 2 แผนยุทธศาสตร์ วิสัยทัศน์ พันธกิจ จุดมุ่งหมาย และแนวทาง

ส่วนที่ 3 ผลการติดตามและประเมินแผนพัฒนาตามแบบตัวบ่งชี้การปฏิบัติงาน

ส่วนที่ 4 ผลการติดตามและประเมินแผนพัฒนาตามแบบ 1-3/1 และการ

ติดตามและประเมินคุณภาพแผนพัฒนา

 ส่วนที่ 5 ผลการติดตามและประเมินผลการดำเนินงาน

 ส่วนที่ 6 ผลการวิเคราะห์สภาพแวดล้อม

ส่วนที่ 7 สรุปรายงานผลการติดตามและประเมินผลแผนพัฒนา(รอบเดือน

เมษายน) ระหว่างเดือนตุลาคม 256๔ ถึง เดือนกันยายน 256๕ และในด้านปัญหาและอุปสรรคในการปฏิบัติงาน ส่วนปัญหาและอุปสรรคในการปฏิบัติงานคือ

1. จำนวนงบประมาณไม่เพียงพอในการดำเนินงาน

2. ขาดการมีส่วนร่วมของประชาชน

๓. ขาดเครื่องมือและเครื่องจักรในการดำเนินงานของกองช่าง

4. ระเบียบ กฎหมาย หนังสือสั่งการ ที่เกี่ยวข้องมีการเปลี่ยนแปลงทำให้เกิด

ความไม่ต่อเนื่องในการดำเนินงานและปฏิบัติงานตามที่ได้รายงานการติดตามและประเมินผลแผนพัฒนาท้องถิ่น (พ.ศ.2561-256๕) ประจำปี พ.ศ. ๒๕๖๕ โดยผ่านคณะกรรมการติดตามและประเมินผลแผนพัฒนา ขององค์การบริหารส่วนตำบลกวางโจน แล้ว มีสมาชิกท่านใดที่จะสอบถามหรือไม่ รายงานสรุปผลการติดตามและประเมินผลแผนท้องถิ่นตำบลกวางโจนบัญชีสรุปจำนวนโครงการพัฒนาท้องถิ่น กิจกรรมและงบประมาณแผนการดำเนินงาน ประจำปีงบประมาณ พ.ศ. ๒๕๖๕

 **การติดตามและประเมินผลโครงการ ปีงบประมาณ พ.ศ. ๒๕๖๕**

 **ครั้งที่ ๑ วันที่ ๑ ตุลาคม ๒๕๖๔ ถึงวันที่ ๓๐ กันยายน ๒๕๖๕**

 ยุทธศาสตร์การพัฒนาและแผนงาน

|  |  |  |  |  |
| --- | --- | --- | --- | --- |
| **ด้าน** | **แผนงาน** | **หน่วยงานที่รับผิดชอบ** | **หน่วยงานที่สนับสนุน** | **จำนวนการดำเนินการโครงการ** |
| **จำนวนโครงการ** | **งบประมาณ (บาท)** |
| **ด้านบริหารทั่วไป** | ๑.แผนงานบริหารงานทั่วไป | สำนักปลัด | สำนักปลัด | ๔๒ | ๑๖,๖๔๓,๖๓๖ |
|  | **๒.**แผนงานการรักษาความสงบภายใน | สำนักปลัด | สำนักปลัด / งานป้องกัน | ๑๓ | ๘๐๐,๐๐๐ |
|  | **รวม** |  |  | ๕๕ | ๑๗,๔๔๓,๖๓๖ |
| **ด้านบริการชุมชนและสังคม** |  |  |  |  |  |
|  | ๓.แผนงานการศึกษา | กองการศึกษา | กองการศึกษา | ๓๘ | ๑๖,๕๑๖,๖๐๘ |
|  | ๔.แผนงานสาธารณสุข | กองสาธารณสุขฯ | กองสาธารณสุขฯ | ๒๘ | ๗,๘๐๖,๗๗๗ |
|  | ๕.แผนงานสังคมสงเคราะห์ | กองสวัสดิการและสังคมฯ | กองสวัสดิการและสังคมฯ | ๑๓ | ๘๙๔,๐๖๑ |
|  | ๖.แผนงานเคหะและชุมชน | กองสวัสดิการและสังคมฯ | กองสวัสดิการและสังคมฯ | ๒๒ | ๒,8๖3,๖๗๗ |
|  | ๗.แผนงานสร้างความเข้มแข็งของชุมชน | กองสวัสดิการและสังคมฯ | กองสวัสดิการและสังคมฯ | ๙ | ๔๓0,000 |
|  | ๘.แผนงานศาสนาวัฒนธรรมและนันทนาการ | กองการศึกษา | กองการศึกษา | ๑๐ | 7๖8,000 |
|  | **รวม** |  |  | ๑๒๐ | ๒๙.๒๗๙,๑๒๓ |
| **ด้านการเศรษฐกิจ** |  |  |  |  |  |
|  | ๙.แผนงานอุตสาหกรรมและการโยธา | กองช่าง | กองช่าง | ๒๐ | ๕,๗๗๐,000 |
|   | ๑๐.แผนงานการเกษตร | สำนักปลัด | สำนักปลัด | ๗ | ๒๓๕,000 |
|  | **รวม** |  |  | ๒๗ | 6,๐๐๕,000 |
| **ด้านการดำเนินงานอื่นๆ** |  |  |  |  |  |
|  ๑๑.แผนงานงบกลาง | ๑๑.แผนงานงบกลาง | สำนักปลัด | สำนักปลัด | ๕ | ๒๒,๗๗๒,๒๔๑ |
| **รวม** |  |  |  | ๒๐๗ | 7๕,๕00,000 |
| **รวมทั้งสิ้น** |  |  |  | ๒๐๗ | 7๕,๕00,000 |

นายประยงค์ ประชามอญ

ประธานสภา อบต.กวางโจน - ตามที่ท่านสมบัติ หมู่เมือง รองนายก อบต.กวางโจนได้รายงานข้างต้น

มีสมาชิกท่านใดจะสอบถามขอเชิญสอบถามได้

 นายโสภิญ กันหาเขียว

ส.อบต.หมู่ที่ ๙ -ในเรื่องแผนติดตามประเมินผลแผนพัฒนาท้องถิ่น นั้น ในปี พ.ศ. ๒๕๖๕ นั้น ซึ่งเป็นโครงการพัฒนาท้องถิ่น และแก้ไขปัญหาความเดือดร้อน และการติดตามประเมินผลแผนนี้ ได้ติดตามในการจัดทำโครงการอย่างมีประสิทธิภาพอย่างไร และขั้นตอนอย่างไร เพื่อให้เกิดประโยชน์สูงสุด

นายสมบัติ หมู่เมือง

รองนายก อบต.กวางโจน - เรียนประธานสภา อบต. สมาชิกสภา อบต.กวางโจนทุกท่าน ขอนำเรียนเรื่อง

ที่สอบถาม สำหรับการประเมินก็เป็นไปตามระเบียบการจัดทำแผนฯ โดยคณะกรรมการติดตาม

และประเมินผลแผนพัฒนาท้องถิ่นตำบลกวางโจน ได้ดำเนินการประเมินแล้วรายงานให้ผู้บริหารเพื่อรายงานให้สภาองค์การบริหารส่วนตำบลกวางโจน เพื่อทราบ

นายประยงค์ ประชามอญ

ประธานสภา อบต.กวางโจน -มีสมาชิกท่านใดที่จะสอบถามอีกหรือไม่ .....ถ้าไม่มี ที่ประชุมรับทราบ

ที่ประชุม -รับทราบ-

นายประยงค์ ประชามอญ

ประธานสภา อบต.กวางโจน -เนื่องจากขณะนี้ เวลา ๑๒.๐๐ น. แล้ว ประธานฯ ขอแจ้ง พักการประชุม และรับประทานอาหารเที่ยง แล้วประชุมต่อในระเบียบวาระต่อไป เวลา ๑๓.๐๐ น.

นายประยงค์ ประชามอญ

ประธานสภา อบต.กวางโจน -ลำดับต่อไป เรื่องเปลี่ยนแปลงคำชี้แจง (กองช่าง)

 ๕.๒ เรื่องเสนอเพื่อพิจารณา

 ๕.๒.๑ เรื่องเปลี่ยนแปลงคำชี้แจง (กองช่าง)

นางพูมใจ ประทุมคำ

นายก อบต. -ระเบียบกระทรวงมหาดไทยว่าด้วยวิธีการงบประมาณขององค์กรปกครองส่วน

ท้องถิ่น พ.ศ. 2541 (แก้ไขเพิ่มเติมถึง (ฉบับที่ 3 พ.ศ. 2543) หมวด 4 การโอนและแก้ไขเปลี่ยนแปลงงบประมาณ ข้อ 29 การแก้ไขเปลี่ยนแปลงคำชี้แจงงบประมาณรายจ่าย ในหมวดค่าครุภัณฑ์ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้าง ให้เป็นอำนาจอนุมัติของสภาท้องถิ่น

-การประชุมสภาองค์การบริหารส่วนตำบลกวางโจนสมัยวิสามัญ ที่ 1/2565

ครั้งที่ 2 ประจำปี 2565เมื่อ 7 เมษายน 2565เรื่อง พิจารณาจ่ายขาดเงินสะสม ประจำปี พ.ศ. 2565 งานก่อสร้างโครงสร้างพื้นฐาน ค่าที่ดินและสิ่งก่อสร้าง

|  |  |  |
| --- | --- | --- |
| ลำดับที่ | ข้อความเดิม | ข้อความใหม่ |
| 1 | เพื่อจ่ายเป็นค่าก่อสร้างฝายน้ำล้น หมู่ที่ 13 บ้านหนองกุง จุดนานายสมพงษ์ สวัสดิ์วงษ์ ขนาดสันฝายสูง 2.00 เมตร ผนังข้างสูง 3.50 เมตร กว้าง 8 เมตร ตามแบบมาตรฐานกรมการปกครองกระทรวงมหาดไทย (ฝาย มข 2527)-เป็นไปตาม พรบ.สภาตำบลและองค์การบริหารส่วนตำบล พ.ศ. 2537-เป็นไปตามแผนพัฒนาท้องถิ่น (พ.ศ. 2561-2565) (เพิ่มเติมครั้งที่ 3/2565)หน้าที่ 98 ข้อที่ 32 งบประมาณ 490,000.-บาท | เพื่อจ่ายเป็นค่าก่อสร้างก่อสร้างถนนคอนกรีตเสริมเหล็ก สายนานายบุญถม งอกนาเสียว หมู่ที่ 13 บ้านหนองกุง ขนาดกว้าง 4.00 เมตร ยาว 168 เมตร หนา 0.15 เมตร หรือมีพื้นที่คอนกรีตไม่น้อยกว่า 672 ตารางเมตร ตามแบบมาตรฐานงานฐานสำหรับองค์กรปกครองส่วนท้องถิ่น แบบเลขที่ ทถ 2-203 -เป็นไปตาม พรบ.สภาตำบลและองค์การบริหารส่วนตำบล พ.ศ. 2537-เป็นไปตามแผนพัฒนาท้องถิ่น (พ.ศ. 2561-2565) (เพิ่มเติมครั้งที่ 3/2565) หน้าที่ 108 ข้อที่ 51 งบประมาณ 490,000.-บาท |

นายประยงค์ ประชามอญ

ประธานสภา อบต.กวางโจน - มีสมาชิกท่านใดจะสอบถามหรือไม่ ก่อนที่จะขอมติที่ประชุมสภาฯต่อไป ถ้าไม่มีจะขอมติที่ประชุมในการพิจารณาอนุมัติเปลี่ยนแปลงคำชี้แจง (รายละเอียดตามเอกสาร)

 -มีสมาชิกสภาฯ เข้าร่วมประชุมทั้งหมด ๑๘ ท่าน

-ท่านใดเห็นควรอนุมัติเปลี่ยนแปลงคำชี้แจงงบประมาณรายจ่าย

กรุณายกมือขึ้นเหนือศีรษะ

-ท่านใดไม่เห็นควรอนุมัติเปลี่ยนแปลงคำชี้แจงงบประมาณร่ายจ่าย

เรื่องกรุณายกมือขึ้นเหนือศีรษะ

-ท่านใดงดออกเสียงกรุณายกมือขึ้นเหนือศีรษะ

มติที่ประชุมอนุมัติ จำนวน ๑๗ เสียง

ไม่อนุมัติ จำนวน - เสียง

งดออกเสียง จำนวน 1 คน

- ที่ประชุม มีมติเป็นเอกฉันท์อนุมัติในการเปลี่ยนแปลงคำชี้แจงงบประมาณ

นายประยงค์ ประชามอญ

ประธานสภา อบต.กวางโจน ๕.๒ เรื่องเสนอเพื่อพิจารณา

 ๕.๒.๒ เรื่องพิจารณาให้ความเห็นชอบในการก่อสร้างฝายบ้านหนองกุงคำ

หมู่ที่ ๑๓ พร้อมระบบส่งน้ำ ตามโครงการพระราชดำริ ประจำปีงบประมาณ พ.ศ. ๒๕๖๖ ครั้งที่ ๔

-ด้วยสำนักพระราชวัง ได้ขอให้ สำนักงานคณะกรรมการพิเศษเพื่อ

ประสานงานโครงการอันเนื่องมาจากพระราชดำริ (สำนักงาน กปร.) พิจารณาเสนอความเห็น หรือข้อเสนอแนะ กรณี นายดวงจันทร์ ธารารักษ์ หมู่ที่ ๑๓ ตำบลกวางโจน อำเภอภูเขียว จังหวัดชัยภูมิ ได้มีหนังสือขอให้นำความกราบบังคมทูลพระกรุณาขอพระราชทานโครงการพัฒนาแหล่งน้ำบริเวณพื้นที่ตำบลกวางโจน อำเภอภูเขียว จังหวัดชัยภูมิ เพื่อช่วยเหลือราษฎรซึ่งขาดแคลนน้ำสำหรับอุปโภคบริโภคและทำการเกษตร

สำนักงาน กปร. ได้พิจารณาเห็นว่า กรมชลประทาน เป็นหน่วยงานที่

รับผิดชอบในการพัฒนาแหล่งน้ำ ดังนั้น จึงใคร่ขอประสานมาเพื่อกรุณาตรวจสอบข้อเท็จจริง พร้อมทั้งเสนอแนวทางในการช่วยเหลือราษฎร เพื่อสำนักงาน กปร. จะได้ใช้เป็นข้อมูลประกอบการพิจารณาในการดำเนินการ ต่อไป

ตามหนังสือด่วนที่สุด ที่ มท ๐๒๒๗.๕(นม)/ ว ๑๐๖ ถึงจังหวัดชัยภูมิ

รายละเอียดตามข้อ (๓) โครงการ/กิจกรรม ที่มีลักษณะเป็นงบลงทุนกรณีก่อสร้างแหล่งน้ำหรือก่อสร้างถนนทุกรายการ ดำเนินในพื้นที่ที่อยู่ในความรับผิดชอบของโครงการชลประทานหรือแขวงทางหลวงชนบทจริง หากดำเนินการในพื้นที่ที่ต้องขออนุญาตจากเจ้าของพื้นที่ ต้องมีหนังสืออนุญาตจากเจ้าของพื้นที่แนบมาด้วย นั้น

โครงการชลประทานชัยภูมิ ได้รวบรวมแผนงาน/โครงการที่ต้องขอ

อนุญาตใช้ที่ดินเพื่อกิจการสาธารณูปโภค และกิจการอื่นๆในเขตตำบลกวางโจน อำเภอภูเขียว จังหวัดชัยภูมิ ประจำปีงบประมาณ พ.ศ. ๒๕๖๖ จำนวนทั้งสิ้น ๑ กิจกรรม คือ โครงการฝายบ้านหนองกุงคำพร้อมระบบส่งประปาน้ำ อันเนื่องมาจากพระราชดำริ ตำบลกวางโจน อำเภอภูเขียว จังหวัดชัยภูมิ งบประมาณ ๔๘,๔๙๐,๐๐๐ บาท ซึ่งต้องได้รับมติเห็นชอบจากสภาองค์การบริหารส่วนตำบล ให้โครงการชลประทานชัยภูมิเป็นผู้ดำเนินการขออนุญาต เพื่อจะได้ใช้เป็นหลักฐานเอกสารแนบประกอบคำขออนุญาตใช้พื้นที่ป่าไม้ ต่อหน่วยงานที่เกี่ยวข้องต่อไป รายละเอียดตามเอกสาร

นายประยงค์ ประชามอญ

ประธานสภา อบต.กวางโจน -ขอเชิญท่านสมาชิกให้ความคิดเห็น และข้อเสนอแนะ

-ตามที่ นายดวงจันทร์ ธารารักษ์ ราษฎรบ้านหนองกุง หมู่ที่ ๑๓ ตำบลกวางโจน อำเภอภูเขียว จังหวัดชัยภูมิ ได้มีหนังสือขอให้นำความกราบทูลพระกรุณา ขอพระราชทางโครงการพัฒนาแหล่งน้ำบริเวณพื้นที่ตำบลกวางโจน เพื่อช่วยเหลือราษฎรซึ่งขาดแคลนน้ำอุปโภคบริโภคและทำการเกษตร เพื่อจะได้นำความกราบบังคมทูลพระกรุณาประกอบพระราชดำริต่อไป และขอความอนุเคราะห์สภาแห่งนี้ให้ความเห็นชอบต่อไป

นายสำเรียง เชื้ออ่อน

ส.อบต.หมู่ที่ ๑๔ -สำหรับโครงการชลประทานจังหวัดชัยภูมิ ได้ทำหนังสือถึงสำนักพระราชวัง ได้ขอให้ สำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ (สำนักงาน กปร.) พิจารณาเสนอความเห็น หรือข้อเสนอแนะ กรณี นายดวงจันทร์ ธารารักษ์ หมู่ที่ ๑๓ ตำบลกวางโจน อำเภอภูเขียว จังหวัดชัยภูมิ ได้มีหนังสือขอให้นำความกราบบังคมทูลพระกรุณาขอพระราชทานโครงการพัฒนาแหล่งน้ำบริเวณพื้นที่ตำบลกวางโจน อำเภอภูเขียว จังหวัดชัยภูมิ เพื่อช่วยเหลือราษฎรซึ่งขาดแคลนน้ำสำหรับอุปโภคบริโภคและทำการเกษตร ซึ่งทางหมู่บ้านได้ประชาคมระดับหมู่บ้านแล้ว ซึ่งทางหมู่บ้านทั้งสามหมู่ ไม่ได้ติดขัดอะไร มีความเห็นชอบในการก่อสร้างฝายบ้านหนองกุงพร้อมระบบส่งน้ำ จึงขอความอนุเคราะห์ทางสภาแห่งนี้ได้ความเห็นชอบในการก่อสร้างตามโครงการก่อสร้างฝาย

นายประยงค์ ประชามอญ

ประธานสภา อบต.กวางโจน -จากท่านสมาชิกได้แนะนำข้อเสนอแนะแล้วและได้ตอบข้อซักถามแล้ว

และเข้าใจรายละเอียดแล้ว มีท่านสมาชิกสภาองค์การบริหารส่วนตำบล มีข้อซักถามอีกหรือไม่ ถ้าไม่มี จะขอมติที่ประชุมในการรับรองของการก่อสร้างโครงการก่อสร้างฝายบ้านหนองกุงคำพร้อมระบบส่งน้ำ อันเนื่องมาจากพระราชดำริ

มติที่ประชุม -มีมติเห็นชอบเป็นเอกฉันท์ (ยกมือ จำนวน ๑๘ เสียง)

-มีมติเห็นชอบการก่อสร้างโครงการก่อสร้างฝายบ้านหนองกุงคำพร้อมระบบส่งน้ำ อันเนื่องมาจากพระราชดำริ

 ๑. เห็นชอบ จำนวน ๑๗ เสียง

1. ไม่เห็นชอบ จำนวน - เสียง
2. งดออกเสียง จำนวน ๑ เสียง

นายประยงค์ ประชามอญ

ประธานสภา อบต.กวางโจน ๕.๒.๒ เรื่องการกำหนดสมัยประชุมครั้งแรก ประจำปี พ.ศ.๒๕6๖ จะมอบให้ปลัดองค์การบริหารส่วนตำบลกวางโจน ซึ่งเป็น เลขานุการสภา อบต.กวางโจน เป็นผู้ชี้แจงรายละเอียดของการกำหนดสมัยประชุมสภาขององค์การบริหารส่วนตำบลกวางโจน

นายชลอ บุญเพ็ง

เลขานุการสภา อบต - เรียนท่านประธานสภาฯ ผู้บริหาร หัวหน้าส่วนราชการ และสมาชิกสภาฯที่เคารพทุกท่าน ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ แก้ไขเพิ่มเติมถึงฉบับที่ ๒ พ.ศ. ๒๕๕๔ ข้อ ๒๑ ระเบียบกระทรวงมหาดไทย ว่าด้วยข้อบังคับการประชุมสภาท้องถิ่น (ฉบับที่ ๓ ) พ.ศ. ๒๕๖๕ ตามประกาศราชกิจจานุเบกษา วันที่ ๒๘ พฤศจิกายน ๒๕๖๕ การกำหนดจำนวนสมัยประชุมสามัญประจำปี ระยะเวลาและวันเริ่มต้นประชุมสมัยประชุมสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัดไป และ ระยะเวลาของสมัยประชุมสามัญประจำปีสมัยแรกของปีถัดไปให้ประธานสภาท้องถิ่นนำปรึกษาในที่ประชุมสามัญประจำปีสมัยแรก ของแต่ละปีโดยให้นำความใน ข้อ ๑๑ เมื่อมีประธานสภาท้องถิ่นแล้ว ให้สภาท้องถิ่นเลือกรองประธานสภาท้องถิ่น เลขานุการสภาท้องถิ่น และให้ประธานสภาท้องถิ่น ปรึกษาในที่ประชุมเกี่ยวกับการประชุมสมัยสามัญ ดังนี้

 (๑)สำหรับองค์การบริหารส่วนจังหวัด ให้สภาองค์การบริหารส่วน

จังหวัดกำีหนดวันเริ่ม สมัยประชุมสามัญประจำปีของแต่ละสมัย และวันเริ่มสมัยประชุมสามัญประจำปีสมัยแรกของปีถัดไป

(๒) สำหรับเทศบาล ให้สภาเทศบาลกำหนดว่าการประชุมสมัย

สามัญประจำปีแต่ละสมัยใน ปีนั้นจะเริ่มเมื่อใด แต่ละสมัยในปีนั้นมีกำหนดกี่วัน กับให้กำหนดวันเริ่มประชุมสมัยประชุมสามัญ ประจำปีสมัยแรกของปีถัดไปและมีกำหนดกี่วัน

(๓) สำหรับองค์การบริหารส่วนตำบล ให้สภาองค์การบริหารส่วน

ตำบลกำหนดว่าปีนั้นจะมี สมัยประชุมสามัญประจำปีกี่สมัย แต่ละสมัยในปีนั้นจะเริ่มเมื่อใด แต่ละสมัยในปีนั้นมีกำหนดกี่วัน กับให้ กำหนดวันเริ่มประชุมสมัยประชุมสามัญประจำปีสมัยแรกของปีถัดไปและมีกำหนดกี่วันการกำหนดสมัยประชุมและวันประชุมให้เป็นไปตามที่กฎหมายว่าด้วยองค์กรปกครองส่วน ท้องถิ่นนั้นกำหนด มาบังคับใช้โดยอนุโลม เมื่อสภาท้องถิ่นมีมติแล้วให้ประธานสภาท้องถิ่นทำเป็นประกาศของสภาท้องถิ่นพร้อมทั้งปิดประกาศไว้ในที่เปิดเผย ณ สำนักงานองค์กรปกครองส่วนท้องถิ่น ในกรณีที่ไม่ได้กำหนดสมัยประชุมสามัญประจำปีไว้ หรือไม่ได้กำหนดวันเริ่มประชุมสามัญประจำปีสมัยแรกในปีถัดไปไว้ หรือมีความจำเป็นต้องเปลี่ยนแปลงสมัยประชุมสามัญประจำปีหรือวันเริ่มสมัยประชุมสามัญประจำปีที่กำหนดไว้แล้ว ให้ประธานสภาท้องถิ่นนำปรึกษาในสมัยประชุมสามัญประจำปีอื่น หรือในสมัยประชุมวิสามัญก็ได้ ประกอบกับ พระราชบัญญัติสภาตำบลและองค์การบริหารส่วนตำบล พ.ศ.๒๕๓๗ แก้ไขเพิ่มเติมถึง ฉบับที่ ๖ พ.ศ.๒๕๕๒ มาตรา ๕๓ ในปีหนึ่งให้มีสมัยประชุมสามัญสองสมัยหรือหลายสมัยแล้วแต่สภาองค์การบริหารส่วนตำบลจะกำหนด แต่ต้องไม่เกินสี่สมัย วันเริ่มสมัยประชุมสามัญประจำปี ให้สภาองค์การบริหารส่วนตำบลกำหนด

นายประยงค์ ประชามอญ

ประธานสภา อบต.กวางโจน -จากรายละเอียดข้อบังคับการประชุมที่เลขานุการสภาได้ชี้แจงรายละเอียดจึงขอปรึกษาที่ประชุมสภาองค์การบริหารส่วนตำบลกวางโจน จะกำหนด สมัยประชุมสามัญประจำปี กี่สมัย เชิญเสนอครับ

นายโสภิญ กันหาเขียว -ขอเสนอสมัยประชุมสามัญประจำปี ๒๕6๖ จำนวน 4 สมัย ดังนี้

ส.อบต. หมู่ที่ ๙ สมัยที่ ๑/256๖ วันที่ ๖– ๒๐ กุมภาพันธ์ 256๖

สมัยที่ ๒/256๖ วันที่ 1 -15 พฤษภาคม 256๖

สมัยที่ ๓/256๖ วันที่ ๗- 2๑ สิงหาคม 256๖

สมัยที่ ๔/256๖ วันที่ ๑๒ -๒๖ ธันวาคม 256๖

นายประยงค์ ประชามอญ

ประธานสภา อบต.กวางโจน -นอกจาก ท่านโสภิญ กันหาเขียว ส.อบต.หมู่ที่ ๙ ได้เสนอการ

กำหนดสมัยประชุมสามัญประจำปี พ.ศ.๒๕6๔ จำนวน ๔ สมัย มีสมาชิกท่านใดจะ

เสนออีกหรือไม่ และขอผู้รับรอง ๒ ท่าน

นายเสน่ห์ พรมประเสริฐ

ส.อบต. หมู่ที่ ๑๐ - เรียนท่านประธานสภาฯ ผู้บริหาร หัวหน้าส่วนราชการ และสมาชิกสภาองค์การบริหารส่วนตำบลกวางโจน ที่เคารพทุกท่าน กระผม นายเสน่ห์ พรมประเสริฐ ส.อบต.หมู่ที่ ๑๐

 ขอรับรอง (ผู้รับรองคนที่ ๑)

นายนิยม มิ่งภูเขียว

ส.อบต.หมู่ที่ ๔ - เรียนท่านประธานสภาฯ ผู้บริหาร หัวหน้าส่วนราชการ และสมาชิกสภาองค์การบริหารส่วนตำบลกวางโจน ที่เคารพทุกท่าน กระผม นายนิยม มิ่งภูเขียว ส.อบต.หมู่ที่ ๓ ขอรับรอง (ผู้รับรองคนที่ ๒)

นายประยงค์ ประชามอญ

ประธานสภา อบต.กวางโจน -ตามที่ท่านโสภิญ กันหาเขียว ส.อบต.หมู่ที่ ๙ เสนอกำหนดสมัยประชุมสามัญ ประจำปี พ.ศ. ๒๕6๔ ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ แก้ไขเพิ่มเติมถึงฉบับที่ ๒ พ.ศ. ๒๕๕๔ ข้อ ๒๑ระเบียบกระทรวงมหาดไทย ว่าด้วยข้อบังคับการประชุมสภาท้องถิ่น (ฉบับที่ ๓ ) พ.ศ. ๒๕๖๕ ตามประกาศราชกิจจานุเบกษา วันที่ ๒๘ พฤศจิกายน ๒๕๖๕ การกำหนดจำนวนสมัยประชุมสามัญประจำปี ระยะเวลาและวันเริ่มต้นประชุมสมัยประชุมสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัดไป และ ระยะเวลาของสมัยประชุมสามัญประจำปีสมัยแรกของปีถัดไปให้ประธานสภาท้องถิ่นนำปรึกษาในที่ประชุมสามัญประจำปีสมัยแรก ของแต่ละปีโดยให้นำความใน ข้อ ๑๑ เมื่อมีประธานสภาท้องถิ่นแล้ว ให้สภาท้องถิ่นเลือกรองประธานสภาท้องถิ่น เลขานุการสภาท้องถิ่น และให้ประธานสภาท้องถิ่น ปรึกษาในที่ประชุมเกี่ยวกับการประชุมสมัยสามัญ ดังนี้ (๓) สำหรับองค์การบริหารส่วนตำบล ให้สภาองค์การบริหารส่วนตำบลกำหนดว่าปีนั้นจะมี สมัยประชุมสามัญประจำปีกี่สมัย แต่ละสมัยในปีนั้นจะเริ่มเมื่อใด แต่ละสมัยในปีนั้นมีกำหนดกี่วัน กับให้ กำหนดวันเริ่มประชุมสมัยประชุมสามัญประจำปีสมัยแรกของปีถัดไปและมีกำหนดกี่วันการกำหนดสมัยประชุมและวันประชุมให้เป็นไปตามที่กฎหมายว่าด้วยองค์กรปกครองส่วน ท้องถิ่นนั้นกำหนด มาบังคับใช้โดยอนุโลม เมื่อสภาท้องถิ่นมีมติแล้วให้ประธานสภาท้องถิ่นทำเป็นประกาศของสภาท้องถิ่นพร้อมทั้งปิดประกาศไว้ในที่เปิดเผย ณ สำนักงานองค์กรปกครองส่วนท้องถิ่น ในกรณีที่ไม่ได้กำหนดสมัยประชุมสามัญประจำปีไว้ หรือไม่ได้กำหนดวันเริ่มประชุมสามัญประจำปีสมัยแรกในปีถัดไปไว้ หรือมีความจำเป็นต้องเปลี่ยนแปลงสมัยประชุมสามัญประจำปีหรือวันเริ่มสมัยประชุมสามัญประจำปีที่กำหนดไว้แล้ว ให้ประธานสภาท้องถิ่นนำปรึกษาในสมัยประชุมสามัญประจำปีอื่น หรือในสมัยประชุมวิสามัญก็ได้ ประกอบกับ พระราชบัญญัติสภาตำบลและองค์การบริหารส่วนตำบล พ.ศ.๒๕๓๗ แก้ไขเพิ่มเติมถึง ฉบับที่ ๖ พ.ศ.๒๕๕๒ มาตรา ๕๓ ในปีหนึ่งให้มีสมัยประชุมสามัญสองสมัยหรือหลายสมัยแล้วแต่สภาองค์การบริหารส่วนตำบลจะกำหนด แต่ต้องไม่เกินสี่สมัย วันเริ่มสมัยประชุมสามัญประจำปี ให้สภาองค์การบริหารส่วนตำบลกำหนด ตามที่ท่านสมาชิกสภา หมู่ที่ ๙ได้เสนอ ดังต่อไปนี้

สมัยที่ ๑/256๖ วันที่ ๖– ๒๐ กุมภาพันธ์ 256๖

สมัยที่ ๒/256๖ วันที่ 1 -15 พฤษภาคม 256๖

สมัยที่ ๓/256๖ วันที่ ๗- 2๑ สิงหาคม 256๖

สมัยที่ ๔/256๖ วันที่ ๑๒ -๒๖ ธันวาคม 256๖

-สมาชิก อบต.กวางโจนทุกท่าน เห็นด้วยหรือไม่ เหมาะสมแล้วหรือไม่ สมาชิก

สภาทุกท่านสามารถออกความคิดเห็นหรือเสนอแนะกันได้ถ้าไม่มี กระผมขอให้สภาลงมติ การกำหนดสมัยประชุมสภาสมัยสามัญประจำปี พ.ศ. ๒๕6๖ ตามที่ท่านสมาชิกสภาเสนอ ท่านใด**เห็นชอบ**ให้รับมอบ กรุณายกมือขึ้นเหนือศีรษะครับ และท่านใด**ไม่เห็นชอบ**ให้รับมอบกรุณายกมือขึ้นเหนือศีรษะครับ

ที่ประชุม -ที่ประชุมมีมติเห็นด้วยการกำหนดสมัยประชุมสามัญ ประจำปี ๒๕6๖

ตามที่เสนอ (จำนวนผู้เข้าร่วมประชุม จำนวน ๑๘ ท่าน)

เห็นชอบ จำนวน ๑๗ เสียง

ไม่เห็นชอบ จำนวน – เสียง

งดออกเสียง จำนวน ๑ เสียง

**ระเบียบวาระที่ 6 เรื่องอื่นๆ (ถ้ามี)**

นายประยงค์ ประชามอญ

ประธารสภา อบต.กวางโจน - ในวาระอื่นๆ มีสมาชิกท่านใดมีเรื่องซักถามหรือไม่

นายโสภิญ กันหาเขียว

ส.อบต.หมู่ที่ ๙ -ขอขอบคุณท่านนายก คณะผู้บริหาร เจ้าหน้าที่ ที่ให้ความสำคัญในการพัฒนา

ท้องถิ่น ในการจัดสรรงบประมาณในการพัฒนา เพื่อแก้ไขปัญหาความเดือดร้อนของประชาชน

นายบุญยัง โพธิ์พรหม

ส.อบต.หมู่ที่ ๘ -ขอขอบคุณท่านนายก คณะผู้บริหาร เจ้าหน้าที่ ทุกท่าน ที่ช่วยแก้ไขปัญหาความเดือดร้อนของพี่น้องประชาชน และขอขอบคุณแทนประชาชนตำบลกวางโจน ที่ช่วยจัดสรรงบประมาณในการพัฒนาเพื่อแก้ไขปัญหาความเดือดร้อนของประชาชนต่อไป

นางสุนัดดา สุริยันต์

ส.อบต.หมู่ที่ ๑ -ขอขอบคุณท่านนายก คณะผู้บริหาร เจ้าหน้าที่ และผู้มีส่วนเกี่ยวข้อง และทุกภาคส่วนที่ มีส่วนที่ช่วยเหลือ แก้ไขปัญหาความเดือดร้อนของประชาชนในครั้งนี้

นางพูมใจ ประทุมคำ

นายก อบต.กวางโจน - ในเรื่องขอปัญหาความเดือดร้อนของประชาชน และนโยบายเป็นปัจจัยสำคัญในการปฏิบัติงาน และเป็นแนวทาง ทิศทาง เป้าหมายและทิศทางในการดำเนินงาน ดังนั้นแล้ว จึงนำเรียนให้สมาชิกสภาองค์การบริหารส่วนตำบลทุกท่าน ได้ดำเนินการตามระเบียบ กฎหมาย และขอขอบคุณทุกท่าน ที่ได้เสียสละเวลาเพื่อประโยชน์และแก้ไขปัญหาความเดือดร้อนของประชาชนเป็นหลัก

นายประยงค์ ประชามอญ

ประธานสภา อบต.กวางโจน -มีสมาชิกท่านใดจะสอบถามเพิ่มเติมหรือมีเรื่องอื่นๆ ที่เสนอที่ประชุม

อีกหรือไม่ ถ้าไม่มี กระผมขอขอบคุณสมาชิกทุกท่านที่มาร่วมประชุม และเสนอแนะต่อที่ประชุมในครั้งนี้ ขอปิดประชุม สมัยสามัญ สมัยที่ ๔/๒๕๖๕ ครั้งที่ ๑

-ปิดประชุมเวลา 1๕.๐๐ น.

*ชลอ บุญเพ็ง*

(นายชลอ บุญเพ็ง)

เลขานุการสภาองค์การบริหารส่วนตำบลกวางโจน

 ผู้จด/บันทึกรายงานการประชุม

**คณะกรรมการตรวจบันทึกรายงานการประชุม**

 (ลงชื่อ) โสภิญ กันหาเขียว ประธานกรรมการตรวจรายงานการประชุม

 (นายโสภิญ กันหาเขียว)

 (ลงชื่อ) สมชาย อ่อนอุทัย กรรมการตรวจรายงานการประชุม

 (นายสมชาย อ่อนอุทัย)

 (ลงชื่อ) สมพิศ ผมเวียง กรรมการตรวจรายงานการประชุม

 (นายสมพิศ ผมเวียง )

 (ลงชื่อ) พินิจ อุปมัย กรรมการตรวจรายงานการประชุม

 (นายพินิจ อุปมัย)

 (ลงชื่อ) พลวัตร ธีรโชติพันธุ์ เลขานุการตรวจรายงานการประชุม

 (นายพลวัตร ธีรโชติพันธุ์ )

ขอรับรองรายงานการประชุม การประชุมองค์การบริหารส่วนตำบลกวางโจน สมัยสามัญ

สมัยที่ ๔/๒๕๖๕ ครั้งที่ ๑ เมื่อวันพุธ ที่ ๗ เดือนธันวาคม พ.ศ. ๒๕๖๕

 (ลงชื่อ) ประยงค์ ประชามอญ ผู้รับรองบันทึกการประชุม

 (นายประยงค์ ประชามอญ)

ประธานสภาองค์การบริหารส่วนตำบลกวางโจน

วันพุธ ที่ ๗ เดือนธันวาคม พ.ศ. ๒๕๖๕